जनदर्शन अलर्ट- मुख्यमंत्री निवास में 31 दिसम्बर को जनदर्शन नहीं होगा
बिलासपुर| मुख्यमंत्री डॉ. रमन सिंह के रायपुर निवास पर 31 दिसंबर को जनदर्शन नहीं होगा। वे 30 दिसंबर से मुंबई, शिरडी और त्रयंबकेश्वर के तीन दिवसीय प्रवास कर रहेंगे। 30 को रायपुर से दोपहर 3.10 बजे नियमित विमान द्वारा रवाना होकर शाम 4.55 बजे मुम्बई पहुंचेंगे। अगले दिन 31 को मुम्बई में निवेशकों के साथ मुलाकात करेंगे। तीसरे दिन एक जनवरी को मुम्बई से सवेरे 10 बजे हेलिकॉप्टर द्वारा रवाना होकर पूर्वान्ह 11 बजे महाराष्ट्र के अहमदनगर जिले के प्रसिद्ध तीर्थ शिरडी पहुंचेंगे और वहां मंदिर में दर्शन के बाद शिरडी ट्रस्ट के पदाधिकारियों से मुलाकात करेंगे। दोपहर 1.30 बजे नासिक जिले के प्रसिद्ध तीर्थ त्रयंबकेश्वर पहुंचेंगे।
hin_Deva hin_Deva